П Р О Е К Т !
НАРЕДБА № 1 

ЗА ПОДДЪРЖАНЕ И ОПАЗВАНЕ НА ОБЩЕСТВЕНИЯ РЕД В ОБЩИНА МИНЕРАЛНИ БАНИ
І. ОБЩИ ПОЛОЖЕНИЯ

Чл. 1. С тази Наредба се определя реда, условията и специалните изисквания за спазване на обществения ред и уреждане на обществените отношения на територията на община Минерални бани, с оглед осигуряване на условия за спокойствието, труда и отдиха на гражданите, както и защита на техните права. 

Чл. 2. Наредбата има действие и е задължителна за: 

(1) Граждани, които постоянно живеят, временно пребивават, преминават или посещават територията на общината; 

(2) Собственици и наематели на жилищните сгради, собственици на пътни превозни средства, управителите на сдруженията на собствениците на етажните собствености; 

(3) Ръководствата, управляващи и/или представляващи еднолични търговци, дружества, предприятия и лица, развиващи търговска и други видове дейност, общински дружества. 

Чл. 3. Наредбата определя правомощията на Общинската администрация и задълженията на гражданите, на ръководителите на учреждения, на обществени организации и на търговците, свързани с осъществяването на дейността и целите по чл. 1, както и правомощията на общинската администрация за констатиране и санкциониране на нарушенията.

Чл. 4. С настоящата Наредба се уреждат обществени отношения, неуредени изрично от други законови и подзаконови нормативни актове. 

 II. ПОДДЪРЖАНЕ НА ОБЩЕСТВЕНИЯ РЕД 

Чл. 5. Гражданите, едноличните търговци, юридическите лица, ръководителите на предприятия, учреждения и организации  са длъжни да опазват от повреди общинската собственост. 

Чл. 6. Забранява се извършването на неприлични и непристойни действия, нарушаващи обичайните норми за морал и поведение по улици, площади и други обществени места, както и неприлични изрази, оскърбително отношение и държане към гражданите и органите на властта или скарване, сбиване на публични места и други действия, с които се нарушава обществения ред и спокойствие. 

Чл. 7. При използване на обществения транспорт се забранява: 

(1). Пушенето, употребата на алкохол и хвърлянето на хранителни и други отпадъци. 

(2). Викането, свиренето, пеенето и други действия, нарушаващи спокойствието на останалите пътници и на водачите на МПС. 

(3). Качването и слизането от МПС по време на движение. 

(4). Превоз на запалителни и газови бутилки и кучета без каишка и намордник, с изключение на кучета водачи. 

Чл. 8. (1) Забранява се извършването на дейности от стопански и битов характер, производствена дейност и занаятчийски услуги в жилищните сгради и в близост до тях, предизвикващи шум, независимо от произхода му, нарушаващ спокойствието на живущите в часовете – в работни дни – от 14:00 до 16:00 часа и от 23:00 до 7:00 часа; в почивни и празнични дни – от 13:00 до 16:00 часа и от 23:00 до 7:00 часа, с изключение на дейностите по организирано събиране и извозване на битовите отпадъци.

(2) Не се допуска работа и зареждане на обекти за производство, съхраняване и търговия на територията на община Минерални бани между 21:00 и 7:00 часа, както и от 14:00 до 16:00 часа. 
Чл. 9. (1) Забранява се викането, пеенето и шумния говор, както и използването на озвучителни системи на обществени места от 14:00 до 16:00 часа, както и между 23:00 и 08:00 часа.
(2) Забраната по предходната алинея не се прилага при обществени прояви, разрешени от кмета на общината.  
Чл. 10. (1) Забранява се поставянето на озвучителни и музикални уредби извън закрити помещения, както и предизвикване на шум в резултат на дейността на заведения за хранене и развлечение, с които се нарушава обществения ред и спокойствието на гражданите. 

(2)  Заведенията за хранене и развлечение имат работно време в интервала от 07:00 до 23:00 часа. Останалите търговски обекти имат работно време в интервала от 07:00 до 22:00 часа. Разрешение за удължено работно време се издава от кмета на общината или упълномощено от него лице. 

(3) Не се допуска озвучаването на открити площи на заведения за хранене и развлечения, разположени в жилищни зони, за времето между 23:00 и 07:00 часа, както и от 14:00 до 16:00 часа.
(4) Забранява се обслужването на маси в заведенията за хранене и развлечения след 23 часа, разположени на открити площи.

Чл. 11. (1) Забранява се продажбата и сервирането на алкохолни напитки, както и продажбата на тютюневи изделия на лица под 18-годишна възраст.

(2) Забранява се продажбата и сервирането на алкохол на лица във видимо нетрезво състояние.
(3) Лицата, извършващи търговска дейност в заведения за хранене и развлечения, интернет клубове, зали за компютърни и хазартни игри, в които не се продават спиртни напитки, вино, бира или тютюневи изделия, са длъжни да не допускат внасянето и консумацията им в съответния търговски обект. 

(4) Забранява се употребата на алкохол по всяко време на открито по улици, тротоари, площади, паркове и градини, междублокови пространства, дворове на училища, детски ясли и градини и на други открити места за трайно задоволяване на обществени потребности в населените места на община Минерални бани, с изключение на организирани и разрешени по законния ред чествания, събори и други обществени мероприятия. 

(5) Забранява се разполагането и предлагането на хазартни игри или игрални хазартни автомати на разстояние по-малко от 300 метра от учебни заведения.

(6) Забраняват се хазартните игри на обществени места, освен в специално предназначените за целта игрални заведения. 

Чл. 12. Забранява се продажба и публично излагане на всякакви материали с порнографско съдържание, както и поставянето на плакати, календари и други изделия с порнографско съдържание на обществени места и сгради, освен в специализираните магазини.. 
Чл. 13. (1) Забранява се допускането в туристическите обекти, по смисъла на чл. 3, ал. 2 от Закона за туризма, в дискотеки, училища и обществени сгради, на лица, носещи огнестрелно оръжие, газови пистолети и револвери или лесно избухливи вещества, както и приемането им за съхранение в посочените обекти.

(2) Забранява се хвърлянето и възпламеняването на бомбички и други запалителни и избухливи предмети и смеси на всички места за обществено ползване.

(3) Изключение от ал. 1 са случаите, за които е получено разрешение от кмета на общината при организиране на заря по повод празници, чествания, годишнини и др.

(4) Забранява се употребата и носенето на газови пистолети и револвери или лесно избухливи вещества от непълнолетни лица.

(5) Забранява се продажбата на пиротехнически изделия с диаметър до 50 мм. (пиратки, ракети, пиротехнически батерии), предназначени за увеселителни цели на лица до 18 години.
(6)  При извършени нарушения на обществения ред в държавни и общински, културни и увеселителни заведения (театрални, циркови и киносалони, игрални и спортни зали, игрища и стадиони), в заведенията за обществено хранене и в обектите за търговия и услуги, собствениците и/или служителите незабавно да уведомят дежурният/служител на УП Минерални бани към РУ Хасково на телефон 112. Същите са длъжни да оказват съдействие на органите на полицията при работа по установяване на нарушителите на обществения ред в обектите си. 
(7) Служителите в горепосочените обекти при действията си са длъжни да спазват разпоредбите на Закона за защита от дискриминация.

Чл. 14.  (1) Родителите, настойниците, попечителите или другите лица, които полагат грижи за дете, са длъжни да го придружават на
обществени места след 20:00 ч., ако детето не е навършило 14-годишна
възраст, съответно след 22:00 ч., ако детето е навършило 14- но не е
навършило 18-годишна възраст.

(2) Ако родителите, попечителите или другите лица, които полагат грижи за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22:00 ч., ако детето е навършило 14- но не е навършило 18- годишна възраст.

(3) Забранява се достъпът на лица под 18-годишна възраст до игрални зали и казина.

(4) Разпоредбите на ал. 1 и ал. 2 не се отнасят за заведения с изцяло нощен режим на работа, в които е забранен достъпа на лица под 18-годишна възраст след 22:00 часа.

Чл. 15. Търговците, които извършват търговска дейност и всички, които отговарят за дейността и реда в заведенията за хранене и развлечения, интернет клубове и зали за компютърни игри, са длъжни:

1.  Да не допускат в тях лица под 18 години без придружител след 22:00 часа.

2.  Да не допускат лица, които откажат или не могат да удостоверят своето пълнолетие.

Чл. 16. (1) Забранява се продължителното шумно подгряване и форсирането на място на  двигатели от всякакъв вид в жилищните квартали, в близост до жилищните сгради, детските и здравни заведения и местата за отдих.

(2) Забранява се извършването на демонстративни маневри, групово управление, участие в нерегламентирани състезания, употреба на звуков сигнал извън случаите разрешени от Закона за движение по пътищата.

(3) Забранява се престоя и паркирането на всички видове пътни превозни средства върху тротоари, в паркове, градини, зелени площи, детски и спортни площадки, територията на детски градини и училища, автобусни спирки и контейнери за смет и до противопожарни кранове.

(4) Забранява се престоя и паркирането на всички видове пътни превозни средства върху дясната част на пътното платно от разклонението по бул. „Христо Ботев” до края на ул. „Енергетик” в с. Минерални бани.

(5) Забранява се престоя и паркирането на всички видове пътни превозни средства върху дясната част на пътното платно от кръстовището на бул. „Христо Ботев” до началото на с. Брястово.
(6) Забранява се престоя и паркирането на всички видове пътни превозни средства върху дясната част на пътното платно от разклонението по бул. „Христо Ботев” към ул. „Оборище“ до  ул. „Любен Каравелов” в с. Минерални бани.
(7) Забранява се престоя и паркирането на всички видове пътни превозни средства върху пътното платно по ул. „Любен Каравелов” от пресечката на ул. „Любен Каравелов” с ул. „Младост” до пресечката на ул. „Любен Каравелов” с бул. „Васил Левски”.

(8) Забранява се престоя и паркирането на всички видове пътни превозни средства върху пътното платно по бул. „Васил Левски” от пресечката на бул. „Васил Левски” с ул. „Любен Каравелов” до пътен знак за отменяне на въведената забрана В27.

(9) Лицата, управляващи и/или представляващи туристическите обекти, по смисъла на чл. 3, ал. 2 от Закона за туризма и търговските обекти на територията на община Минерални бани, са длъжни да осигурят съответните паркоместа за посетителите на туристическите и търговските си обекти, без с това да нарушават възможността за придвижване на останалите участници в движението и без да заемат части от уличното платно около обектите.
Чл. 17. Забранява се просията на обществени места. 

Чл. 18.  В жилищните сгради и в урегулираните поземлени имоти се забранява: 
1. Използването на озвучителна техника с висока звукова мощност,  репетициите на музикални състави и музикална преподавателска дейност без осигуряване на ефикасни обезшумителни мерки; 

2.  Провеждането на празненства и други битови мероприятия, създаващи силен шум, смущаващ обитателите на други жилища във времето от 14:00 ч. до 16:00 ч. и от 23:00 ч. до 07:00 ч.

3. Отвеждането на дим и газове през прозорци и отвори в стените;  

4. Изтупване и изтърсване, хвърляне на отпадъци и изливане на вода и други течности от балконите и прозорците; 

5. Използването на удължители към улиците за простиране на дрехи и др. извън пространството на вътрешни дворове; 

6.  Миенето на балкони и тераси над улици и тротоари с течаща вода, както и пускане на течаща вода по уличните платна;

7. Използване на самоделни устройства за отопление, готвене и прехвърляне на течни и въздухообразни горими вещества в многофамилни жилищни сгради; 

8. Изливане в канализацията на химически агресивни, отровни и биологически вредни вещества, ако същото деяние не съставлява престъпление;
9. Поставянето на недобре закрепени предмети на балконите и прозорците, застрашаващи сигурността и създаващи опасност за живота и здравето на гражданите.

Чл. 19. Собствениците, ползвателите и наемателите на апартаменти или обекти в жилищни сгради, блокове, кооперации, административни сгради, обществени и здравни заведения и други, както и/или фирмите извършващи монтаж на климатични, вентилационни или отоплителни инсталации, са длъжни:

1. Да не допускат в помещения разполагането и/или експлоатацията
на отоплителни, климатични и вентилационни инсталации – източници на шум с високо ниво на звуково налягане и вибрации над нормативно допустимите;

2. Да отведат кондензата, отделящ се от отоплителните и климатични системи, които са монтирани в жилищни блокове, кооперации, административни сгради, обществени и здравни заведения и други такива чрез съответни инсталации, така че да не се оттичат върху стълбища, подходи, проходи, тротоари и други площи за движение на граждани.

Чл. 20. Забранява се къпането в неохраняеми места по реки, язовири, водоеми и други водни площи.

Чл. 21. (1) Юридически и физически лица, които експлоатират и стопанисват сградите, са длъжни при стихийни бедствия, като наводнения, пожари, земетресения, снежни бури и други да оказват пълно съдействие на органите на властта, като се включват в организираните мерки за борба с бедствията.
(2) Лицата по предходната алинея са длъжни да почистват стълбите пред сградите и прилежащите им терени целогодишно, а през зимния сезон от сняг и лед.

(3)  Лицата по ал. 1 са длъжни да почистват тротоарите пред недвижимите имоти и прилежащите терени към сградите, определени съгласно Закона за етажната собственост.
Чл. 22.  Провеждането на събрания, митинги и манифестации става по реда на Закона за събранията, митингите и манифестациите. За провеждане на събрания, митинги и манифестации се подава уведомление до кмета на общината.
Чл. 23. За провеждане на проява на открито – спортна, културна, музикална, филми, изложба, или друга индивидуална или масова проява, се подава заявление до кмета на общината.
Чл. 24.  Редът и условията за издаване на разрешение за провеждане на масови обществени прояви, концерти, фестивали и други подобни се определя със заповед на кмета на община Минерални бани. 

Чл. 25. (1)  Организаторите на обществени прояви се задължават:

-  да не допускат нарушаване правата и свободите на гражданите; 

-  да осигуряват спазването на обществения ред; 

-  да осигуряват опазването на частната и публична собственост; 

- да не допускат замърсяване на мястото и по маршрута на провежданата проява; 

-  да не допускат повреждане на тревни площи и друга растителност;
- да съгласуват провеждането на проявите  по време и място с кмета на общината, като задължително трябва да притежават неговото писмено разрешение; 

- да осигурят за своя сметка достатъчно на брой, съгласно действащите нормативи и указания на МВР, охраняващи проявата лица;

- да не се допускат в близост  до и на мястото на провеждане на проявата лица, носещи оръжие, други общоопасни вещества, наркотични и /или други упойващи вещества, взривоопасни, огнеопасни и задимяващи средства, както да не допускат  внасянето на предмети, създаващи опасност за здравето и живота на гражданите, като вериги, боксове, палки и други подобни; 

- да не допускат внасянето и употребата на алкохолни напитки, както и присъствието на лица във видимо нетрезво състояние и/или под влиянието на наркотични и упойващи вещества;
- да организират почистването и сметоизвозването след приключване на проявата.
(2) В изключителни случаи и при условията на чл. 12 от Закона за събранията, митингите и манифестациите, кметът на община Минерални бани може да забрани или да спре провеждането на обществената проява. 
  III. ПОДДЪРЖАНЕ НА ЧИСТОТАТА И ЕСТЕТИЧЕН ВИД 

НА НАСЕЛЕНИТЕ МЕСТА
Чл. 26. Забранява се: 

1. Използването на питейна вода за измиване на улици, площади, превозни средства и др.; 

2. Складирането на въглища, дърва и други едрогабаритни предмети около сгради, по улици, площади, паркове, междублокови пространства и тротоари за повече от 24 часа; 

3. Употребата и игра с взривни вещества, оръжие, въздушни пушки и други, които създават опасност за живота и здравето на гражданите;
4. Паленето на огън, хвърлянето на неугасени цигари, клечки кибрит и други огнеопасни предмети, както и извършването на огнеопасни и взривоопасни дейности, на обществени места, освен на определените от компетентните органи места;

5. почистването на тротоарите и прилежащите части на сградите с миещи препарати, когато има опасност за намиращите се в близост дървета, храсти или тревни площи;

6. миенето, гресирането и ремонтирането на МПС на улиците, тротоарите, паркингите, площадите, зелените площи в местата за отдих и край поречия и водоеми;

7. изливането на отпадъчни води и използването на открити помийни ями;
8. миенето и прането в чешми, фонтани, басейни и къпането в открити водни площи, за които няма специално разрешение за това;
9. управлението на превозно средство с животинска тяга без предпазна престилка, светлоотразител или фенер;
Чл. 27. (1) Забранява се в градините, парковете, лесопарковете, уличните зелени площи:

1. унищожаването и увреждането на цветя, храсти, дръвчета, чупенето и отсичането на трайни насаждения, изрязването на имена, думи, знаци и инициали върху дърветата, както и косенето на трева без специално разрешение за това;
2. повреждане и разместване на градинска мебел, надписи, табелки, декоративни елементи и осветителни тела;

3. палене на отпадъци в контейнерите за смет;

4. изкопаването на пръст, пясък и чакъл;

5. замърсяването и повреждането на паметници и други скулптурни декоративни елементи, чешми, фонтани, беседки, заслони, осветителни тела, украшения, съоръжения за игра на деца, огради, табелки и други;

6. косенето и вземането на трева, паша на животни и птици без специално разрешение за това;

(2) Забранява се убиването на полезен дивеч, гълъби, гугутки, пойни птици и унищожаването на техните яйца в рамките на населените места.

Чл. 28 (1) Забраняват се действия и прояви, с които се замърсяват улици, тротоари, площадки, паркове и зелени площи и реки и водоеми.

(2) Поддържането на приветлив и естетичен вид на населените места изисква редовно почистване – метене, миене, снегопочистване, отстраняване на ледени висулки по стрехите на сградите, окосяване на тревните площи, окопаване на дърветата, цветните лехи и др. – на улиците, площадите, градините, парковете, зелените площи, дворовете, вътрешнокварталните и междублокови пространства, общите части на сградите етажна собственост, производствените и обществените сгради, местата край реки, водни площи и др.

(3) Дейностите по предходната алинея се осигуряват от:

1. Общинските дружества съгласно специалните разпоредби, уреждащи дейността им.

2. Ръководителите на учрежденията (предприятия, юридически лица) – по отношение на имотите, които управляват и стопанисват, както и прилежащите им територии.

3. Управителите на сдруженията на собствениците на етажните собствености – по отношение на общите части на сградите, предназначени за ползване от всички обитатели и прилежащите територии.

4. Гражданите – по отношение на собствените им незастроени имоти, частните дворове, сгради, постройки и съоръжения с прилежащите им територии.

5. Собствениците на всички видове пътни превозни средства – по отношение чистотата на местата, на които паркират и терена около тях.

(4) Прилежащи територии са частите от тротоари, улични платна и др., които са в непосредствена близост с обектите по предходната алинея. 

Чл. 29. (1) Забранява се разхождането на свобода на домашни животни и оставянето им без надзор от техните стопани и/или от лицата, които ги отглеждат.
(2) Забранява се пашата на домашни животни в градините, парковете и уличните зелени площи, в дворовете на учебните и здравни заведения, както и в имоти, собственост на общината.

(3) Собствениците на домашни любимци при разхождането им са длъжни да почистват отделените от тях фекалии.

Чл. 30. (1) Забранява се изхвърлянето и складирането на оборска тор по тротоарите, уличните платна, зелените площи и други обществени места.

(2) Забранява се изхвърлянето на умрели животни по дерета, сметища и други места, които не са изрично определени за тази цел.
Чл. 31. Извеждането на домашни животни и прибирането им в населените места да става само по определени за тази цел маршрути със заповед на кмета на общината по предложение на кметовете на населените места и кметските наместници. 

 IV. ОПАЗВАНЕ НА ОБЩИНСКОТО  ИМУЩЕСТВО,
 ПРЕДНАЗНАЧЕНО ЗА ОБЩО ПОЛЗВАНЕ

Чл. 32.  Забранява се: 
1. Замърсяването и/или  повреждането на агитационни и рекламни материали (обяви, афиши, писмени съобщения, рекламни табели, рекламни съоръжения, информационни табла и др. подобни), поставени на определените за тази цел места с разрешение  на кмета на община Минерални бани.
2. Лепенето на афиши, плакати, обяви, реклами, некролози, нагледни агитационни материали и други по сгради и стени, както и по дърветата и стълбовете за улично осветление и спирките на обществения транспорт, извън определените за целта места, освен по време на предизборна кампания. 

3 Изписването на знаци, фигури и рисунки по стените на сградите, изписването на знаци, фигури и рисунки по паметниците на културата и паметни плочи; физическото посегателство върху тях, както и оскверняването им с действия, уронващи обществения морал и норми на поведение.  

Чл. 33. (1) Агитационни материали на регистрирани партии, коалиции и инициативни комитети по време на предизборна кампания се поставят на определените със заповед на кмета места.
(2) 40 дни преди провеждането на изборите, регистрираните партии и коалиции внасят в касата на общината депозит, определен със заповед на кмета на общината, като гаранция за почистване на община Минерални бани от предизборни агитационни материали. 

(3) В срок до един месец след провеждане на избори политическите партии се задължават да почистят всички агитационни материали.

(4) При неизпълнение на задължението по ал. 3 депозитът остава в полза на общината за почистването им.

Чл. 34. Забранява се: 

1. Събарянето, повреждането и разместването на табелки и пътни знаци, пейки, съоръжения и кошчета за улична смет, поставени в градините, парковете, детските и спортните площадки и на други обществени места. 

2. Повреждането на пътните, тротоарните, градинските и паркови настилки и съоръжения; на телефонните апарати, съоръжения и кабини; на заслоните на спирките на обществения транспорт; на обществените чешми; уличните хидранти; уличните, парковите осветителни тела и съоръжения; на афишните съоръжения и площи; на скулптурно-декоративните фигури и елементи; на обществените тоалетни, сгради и огради; на противопожарните съоръжения, пътни знаци, табели, указатели,  ограждения, съоръжения, превозни средства, както и на други общински имоти.

3. Ползването на съоръженията (люлки, пързалки, беседки и др.) по детските площадки на територията на детските градини и ясли от лица, които не са ползватели на услугите в детските заведения.
Чл. 35. Забранява се завземането и ползването под какъвто и да е предлог на имоти – общинска собственост и/или части от тях, както и пътища, пътеки, кариери и други земни и водни площи.

Чл. 36. Забранява се започването на строителни и ремонтни дейности на сгради и други строителни обекти без надеждна ограда и организация, осигуряваща чистотата на тротоара и прилежащите терени.

Чл. 37. Разрешение за строителство на всякакви обекти, при които се налага отсичане, преместване или окастряне на растителност, се издава след представяне на разрешение и документ за внесена такса.

Чл. 38. Инвеститорът на обекта е длъжен да възстанови по подходящ начин и в определен срок, съгласуван с отделите на общинска администрация, околната среда, след приключване на строителството.
Чл. 39. Строителните и специализирани дружества, а така също и частните лица, извършващи строителна и ремонтна дейност, се задължават да депонират излишните земни маси и строителни отпадъци на определените от общината депа, след издаване на разрешение и заплащане на определената цена, съгласно  Наредбата за условията и реда за изхвърляне, събиране, транспортиране, претоварване, оползотворяване и обезвреждане на битови, строителни и масово разпространени отпадъци на територията на община Минерални бани. 

Чл. 40. (1) Уличните платна и тротоари могат да се използват при доказана необходимост за строителни площадки само с разрешение от кмета на общината, а в другите населени места от кмета на кметството, съгласувано с полицията, за определено време срещу заплащане на определена такса за квадратен метър, съгласно Наредбата за определянето и администрирането на местни такси и цени на услуги на територията на община Минерални бани.

(2) Забранява се цепенето на дърва върху тротоарите и уличните платна.
(3)  Забранява се коленето на животни върху тротоарите и уличните платна.

Чл. 41. Забранява се ваденето на баластра, камъни, пясък, чим, глина и нарушаване на естествения ландшафт за строителни цели, освен след получено разрешение от компетентните органи.

АДМИНИСТРАТИВНОНАКАЗАТЕЛНИ РАЗПОРЕДБИ

Чл. 42. Контролът по спазването и изпълнението на тази Наредба се възлага на кмета на община Минерални бани, на началника на УП Минерални бани към РУ Хасково, на началника на Участък „Пожарна безопасност и защита на населението” – Минерални бани към РДПБЗН Хасково и на упълномощените от тях лица.
Чл. 43. На нарушителите на тази наредба – физически лица – се налага административно наказание глоба от 50  до 1 000 лева. На нарушителите на тази наредба – еднолични търговци и юридически лица се налага имуществена санкция от 500 до 1 500 лева; 

(2)  При повторно нарушение размерът на глобата е от 100 до 2 000 лева, а размерът на имуществената санкция – от 1 000 до 3 000 лева. ( Изменена с Решение №141/18.08.2020г.)
(3)  Когато повторното нарушение е свързано с определена професия или дейност, на нарушителя може да му бъде наложено наказание лишаване от право да упражнява съответната професия или дейност за срок от един месец до една година.

Чл. 44. За явно маловажни случаи на административни нарушения на тази Наредба, установени при извършването им, като изхвърлянето на угарки, семки, хартии, люспи и др. подобни, установени в момента на извършването им, овластените за това органи и длъжностни лица налагат на място срещу квитанция или фиш глоба в размер от 10 до 50 лева.

Чл. 45. За нарушения, извършени при осъществяване на дейности от предприятия, учреждения, заведения, организации или от търговци по смисъла на Търговския закон, административно-наказателна отговорност носят както работниците и служители, извършили нарушенията, така и ръководителите (законните представители на лицата), които са наредили или допуснали да бъдат извършени.

Чл. 46. (1) Административнонаказателна отговорност по тази Наредба носят и непълнолетни лица, навършили 16 години, които са могли да разбират свойството и значението на извършеното нарушение и да ръководят постъпките си.

(2) Във всички случаи по предходната алинея писмено се уведомяват родителите на нарушителите, съответно настойници, попечители или други лица, които се грижат и/или  отговарят за тях.

(3) За административни нарушения на разпоредбите на Наредба № 1, извършени от малолетни, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, които съзнателно са допуснали извършването им.
Чл. 47. Актовете за установяване на административните нарушения се издават от органите на УП Минерални бани към РУ Хасково, от началника на Участък „Пожарна безопасност и защита на населението” Минерални бани към РДПБЗН Хасково или от лица, определени от кмета на общината, както и от служители на РУ- Хасково. 
(2) Органите и лицата по предходната алинея могат да дават задължителни писмени разпореждания/предписания на нарушителите, в които се посочва срока, в който трябва да се преустановят нарушенията и/или мерки, които трябва да се изпълнят за преустановяване и предотвратяване на повторни нарушения.

Чл. 48. Въз основа на актовете, съставени от органите и лицата по чл. 47, кметът на община Минерални бани издава наказателни постановления.

Чл. 49. (1) Административнонаказателните производства за нарушения, съставянето на актове, издаването, връчването и обжалването на наказателните постановления, определянето на обезщетения за причинени от нарушителите вреди, както и изпълнението на влезлите в сила наказателни постановления, се извършва по реда и сроковете на Закона за административните нарушения и наказания.

(2) Кметът на община Минерални бани издава заповеди по прилагането на тази наредба.
ДОПЪЛНИТЕЛНИ РАЗПОРЕДБИ
§1. По смисъла на тази наредба „обществен ред” е установеният с нормативни актове ред, който осигурява нормално спокойствие и възможност да се упражняват съответните граждански права.
§2. „Повторно“ е нарушението, което е извършено в едногодишен срок от влизане в сила на наказателното постановление, с което нарушителят е наказан за същото по вид нарушение.

§3. „Лица, извършващи търговска дейност” по смисъла на тази наредба са собственици, управители и персонал в търговския обект.
§4. „Придружител на дете" по смисъла на тази наредба са родителите, настойниците, попечителите, други лица, които полагат грижи за дете или упълномощени от тях лица".

§5. „Заведения с нощен режим на работа“  са заведения за хранене и развлечения с начален час на работното време след 22:00 часа."

§6. „Обществени места”  са всички места, посочени в §1а на Допълнителните разпоредби на Закона за здравето.
Наредбата е приета с Решение № 141/18.08.2020 г., взето с Протокол № 10/18.08.2020 г. на Общински съвет Минерални бани и Актуализирана с Решение № 580 от 29.03.2023 година на Общински съвет Минерални бани; Решение № ….. от ……2023 година на Общински съвет Минерални бани;
Председател на ОбС…………..…………

                                                                                                                                   /Мехмед Лятиф/

ПРИЛОЖЕНИЕ 1

ОБЩИНА МИНЕРАЛНИ БАНИ

област Хасково

бул.”Васил Левски”№3, 6343 с. Минерални бани    тел: 0 37 22/20-20
e-mail: min_bani@abv.bg   Web: www.mineralnibani.bg
До 

Кмета на община……………………………..

УВЕДОМЛЕНИЕ

по чл.8 и чл.11 от Закона за събранията, митингите и манифестациите

От: данни за организатора-юридическо лице, организация, физическо лице, адрес, телефон, кой го представлява

Цел на мероприятието:

Време: дата и час 

Например: 14.01.2009, от 11.00 до 16.30  часа
Място: описва се подробно – само колкото е нужно, 

Например: Пред сградата общината 
При провеждане на манифестация или шествие се посочва:сборен пункт, точен маршрут на движение,евентуални места за спиране и времетраене

Комендант: поне 1 човек и при това с телефон!  

Дата:……………..

С уважение, 
ПРИЛОЖЕНИЕ 2

Д Е К Л А Р А Ц И Я

по чл.25 от Наредба №1 за поддържане и опазване 

на обществения ред в община Минерални бани

Долуподписаният/ата ………………………………………………………………..................

                                                / трите имена по лична карта/

Представител на ………………………………………………………………………………..

Организатор на проява……………………………………………………………………........

……………………………………………………………………………………………………..

Д Е К Л А Р И Р А М:

Запознат съм с отговорностите по чл.25, ал.1 от Наредба №1 

за поддържане и опазване на обществения ред в община Минерални бани

Чл. 25. (1)  Организаторите на обществени прояви се задължават:

-  да не допускат нарушаване правата и свободите на гражданите; 

-  да осигуряват спазването на обществения ред; 

-  да осигуряват опазването на частната и публична собственост; 

- да не допускат замърсяване на мястото и по маршрута на провежданата проява; 

-  да не допускат повреждане на тревни площи и друга растителност;

- да съгласуват провеждането на проявите  по време и място с кмета на общината, като задължително трябва да притежават неговото писмено разрешение; 

- да осигурят за своя сметка достатъчно на брой, съгласно действащите нормативи и указания на МВР, охраняващи проявата лица;

- да не се допускат в близост  до и на мястото на провеждане на проявата лица, носещи оръжие, други общоопасни вещества, наркотични и /или други упойващи вещества, взривоопасни, огнеопасни и задимяващи средства, както да не допускат  внасянето на предмети, създаващи опасност за здравето и живота на гражданите, като вериги, боксове, палки и други подобни; 

- да не допускат внасянето и употребата на алкохолни напитки, както и присъствието на лица във видимо нетрезво състояние и/или под влиянието на наркотични и упойващи вещества;

- да организират почистването и сметоизвозването след приключване на проявата.
Дата:                                                                                    Декларатор:
ПРИЛОЖЕНИЕ 3

ОБЩИНА МИНЕРАЛНИ БАНИ

област Хасково

бул.”Васил Левски”№3, 6343 с. Минерални бани    тел: 0 37 22/20-20
e-mail: min_bani@abv.bg   Web: www.mineralnibani.bg
ДО

КМЕТА НА

ОБЩИНА МИНЕРАЛНИ БАНИ
3 А Я В Л Е Н И Е
за провеждане на мероприятие на открито

1.От…………………………………………………………………………………………………………
/данни за организатора - юридическо лице, организация, сдружение, физическо лице/
…………………………………………………………………………………………………………........          /адрес, телефон/
……………………………………………………………………………………………………………….

/кой го представлява/
2…………………………………………………………………………………………………………………
/вид на мероприятието: спортно, културно, муэикално, фипми, честване, изложба или друга индивидуална или масова проява/

……………………………………………………………………………………………………………

…………………………………………………………………………………………………………
з………………………………………………………………………………………………………………………..
/вид на мероприятието: концерт, фестивал, спортно. културно, музикално, филми, изложба или друга индивидуална или масова проява/

………………………………………………………………………………………………………………………………

………………………………………………………………………………………………………………………………
4………………………………………………………………………………………………………….
/използаани средства: слово, снимки, лозунги, плакати, автомобили, сцена, подиум, озвучаване, макети, други/
……………………………………………………………………………………………………………..

5………………………………………………………………………………………………………………………………………….
/дата, място, начален и краен час на мероприятието/

…………………………………………………………………………………………………………………………………..
……………………………………………………………………………………………………………….

/на колко квадратни метра, като се прилага план-схема на разположението/
………………………………………………………………………………………………………………………………………

6…………………………………………………………………………………………………………………………………..
/сборен пункт, точен маршрут на движение, евентуални места за спиране и времетраене/
………………………………………………………………………………………………………………………………………

………………………………………………………………………………………………………………………………………

7……………………………………………………………………………………………………………………………………….
/прибпизителен брой участници/
   8………………………………………………………………………………………………………………………………….
/при необходимост от паркиране на MПC да се посочи мястото, вида, броя и часовете за престой/
……………………………………………………………………………………………………………………………………..

………………………………………………………………………………………………………………………………………

………………………………………………………………………………………………………………………………………

9…………………………………………………………………………………………………………………………………..
/мерки, предприети от организатора, за недопускане нарушения на обществения ред, спазване на безопасността на движението и законовите права и интереси на гражданите/

………………………………………………………………………………………………………………………………………....

………………………………………………………………………………………………………………………………………….

………………………………………………………………………………………………………………………………………….

10. ……………………………………………………………………………………………………………………………………..
/трите имена на лицето, което отговаря за провеждане на проявата, телефони за връзка/

…………………………………………………………………………………………………………………………………………
            Дата:                                                                          

